
Sažetak 

Papa Ivan Pavao II. proglasio je blaženim dr. Ivana Merza, prvog svjetovnjaka s 
naših prostora, 22. lipnja 2003. u njegovu rodnom gradu Banjoj Luci. Ivan se je 
kao istaknuti katolički laik zadnjih godina svoga života bavio mišlju da za pro¬ 
micanje i produbljenje laičkog apostolata u Hivatskoj osnuje neku vrstu svjetov¬ 
nog reda, kojeg bi članovi živjeli u svijetu, ali ozbiljno nastojali oko evanđeoskog 
savršenstva i apostolata. Te su misli našle odjeka u životu Marice Stanković koja 
je 10godina nakon Merčeve smrti 1938. godine u Banjoj Luci s nekoliko djevojaka 
odlučila da će osnovati takvu zajednicu s nazivom »Suradnice Krista Kralja«. Au¬ 
tor prikazuje kako se je to ostvarilo. U prvom dijelu članka opisuje ukratko životni 
put Ivana Merza, u drugom Ivana Merza u misli i djelu Marice Stanković, a u 
trećem Marica Stanković o Ivanu Merzu. 


1. Životni put Ivana Merza 

Ivan Merz je čovjek kome je Providnost dodijelila da svijetli u tami prve čet¬ 
vrtine burnog dvadesetog stoljeća. Već kao gimnazijalac, pišući povijest svoje du¬ 
še, prepoznaje se u stihovima Byronova Manfreda i stavlja ih kao moto svom dnev¬ 
niku: 


»Za mladih dana želio sam vruće 
Da srca drugih svojim prožmem srcem 
Da svijetlim narodima, da se uspnem 
Ja ni sam ne znah kamo...« 1 

Dok njegovi areligiozni roditelji žele da upiše Vojnu akademiju ili studij prava, 
on povjerava svom dnevniku da bi rado studirao Kristov život, čitao misli velikih 
ljudi o njemu i topio se u tom oduševljenju proučavajući Njega 2 . Duboko osjeća 
da za nj nije ni Vojna akademija ni studij prava, stoga napušta jedno pa drugo, 

* Prof. dr. sc. Marko Matić, Filozofski fakultet Družbe Isusove, Zagreb. Teološki studij, Zagreb (afi- 
liran Teološkom fakultetu Papinskog sveučilišta Gregoriana u Rimu). 

1 I. MERZ, Dnevnik 27.2.1914, u: B. NAGY (prir.), Put k Suncu. Ivan Merz ti govori, FTI, Zagreb 
1993,19. 

2 Dnevnik, Banja Luka, 21.09.1915, u: Put k Suncu, 39. 

noseći u sebi usvojenu misao Gitanjaiija: »Životom svojim svjetiljku zapali Ljuba¬ 
vi .« 3 Snove i planove 19-godišnjeg mladića prekida poziv u vojsku. Mjesec dana 
prije odlaska piše da nema dana, gotovo ni sata, a da ga ne salijeću pitanja o biti 
života i svijeta. »A kad se srce zaleti u mistične predjele, osjeća čarobnu žeđ, koja 
je to veća, što je bliža Izvoru, bolje reći slutnji Izvora.« 4 Žeđ, čežnja, to je govor 
mistične duše koja žeđa da se nasiti i nasitivši se, još više žeđa. 

S predokusom mističnog iskustva Merz odlazi 1916. godine u rat, u kojem će 
kroz dvije godine ratnog iskustva izrasti gotovo u pravog mistika. Prije odlaska u 
vojsku povjerava svom dnevniku: »Čovjek je ovdje samo putnik, njegovo pravo 
određenje nije ovdje, na toj zemlji, on je izabran za nešto više.« 5 Uz studij u Beču 
i Parizu rat je možda najviše pridonio da je sav svoj život stavio u službu Kristova 
kraljevstva. S fronta piše svome ocu 23. kolovoza 1917. daje Bogu zahvalan što je 
sudjelovao u ratu, jer ga je rat naučio mnogo čemu što ne bi nikada inače spoznao 
i da živo želi da ponovno postane slobodan i da uskladi svoj život prema onome 
što je spoznao. »Hoće li čovječanstvo biti ovim ratom bar donekle regenerirano, 
hoće li iz te krvi nići štogod velikoga? 6 ... I zato volim ovu sadašnju generaciju, jer 
je trpjela i uvidjela daje život ozbiljna stvar, a ne igračka i da živjeti znači ratovati... 
Da, poniznost, mistični cvijet plod je ovog rata... 7 Kad bude prošao taj rat, što stva¬ 
ra velike ljude. ., ne smijemo se zavući u svoje tople sobe i uz čašu vina pričati o 
junačkim događajima... Zakunimo se poput trapista da ćemo se sami usavršavati, 
pa budimo uvjereni da ćemo stvoriti velika djela.« 8 Promatrajući ljude nakon rata, 
Merz vidi da ih je rat ipak podijelio u dvije vrste, u ljude mistike i ljude užitka. 9 
Zaključuje da bi bilo grozno kad taj rat za nj osobno ne bi imao nikakve duševne 
koristi. Odlučuje da ne smije onako živjeti kao što je živio prije rata; mora započeti 
novi preporođeni život u duhu novospoznatog katolicizma, uvjeren da će mu Go¬ 
spodin pomoći. 10 

Kratko nakon rata Merz odlazi u Beč da nastavi studij prava. Uz pristanak ro¬ 
ditelja mijenja fakultet, upisuje studij književnosti što je odavno želio. Produbljuje 
svoj religiozni život. »U menije plamen za beskrajnim visinama, žar za nepomu¬ 
ćenim grljenjem Sina i Oca i Duha, a do toga se dolazi samo discipliniranim, tak¬ 
tičkim svladavanjem samoga sebe« — bilježi u svome Dnevniku u Beču 12. svibnja 
1920. god. 11 Posredstvom o. Miroslava Vanina D. I. dobiva stipendij francuskih 
katoličkih ustanova i u jesen 1920. odlazi u Pariz gdje nastavlja studij književnosti. 
U dodiru s francuskom Katoličkom akcijom i njezinim težnjama da obnovi sav 


3 I. MERZ, Pismo prof. Lj. Marakoviću iz Beča, 15/16. VI. 1915., u: Put k Suncu, 36. 

4 Dnevnik, Banja Luka, 14.1. 1916, u: Put k Suncu, 41. 

5 Dnevnik, Banja Luka, 28. II. 1916, u: Put k Suncu, 44. 

6 I. MERZ, Pismo prof. Lj. Marakoviću iz Beča, 15/16. VI. 1915., u: Put k Suncu, 37. 

7 I. MERZ, Dnevnik, 17. XII. 1916. u: Put k Suncu, 57. 

8 I. MERZ, Dnevnik, 17. XII. 1916. u: Put k Suncu, 58. 

9 usp. I. MERZ, Pismo prijatelju N. Bilogriviću, 14. IV. 1917. u: Put k Suncu, 61. 

10 usp. I. MERZ, Dnevnik, 5. II. 1918. u: Put k Suncu, 71. 

11 Put k Suncu, 86. 

javni život u Kristu produbljuje svoj religiozni život, o čemu nakon godinu dana 
boravka u Francuskoj piše svojoj majci 20. listopada 1921. god.: »Znadeš da me je 
život na sveučilištu u Beču, onda rat, studij i napokon Lurd potpuno uvjerio o isti¬ 
nitosti katoličke vjere i da se zato cijeli moj život kreće oko Krista Gospodina...« 12 
Nekoliko dana nakon toga ponovno piše svojoj majci: »Katolička je vjera moje 
životno zvanje i mora to biti svakom pojedinom čovjeku bez iznimke.« 13 

Vrativši se u Zagreb, za vrijeme duhovnih vježbi 1923. osjeća da bi najradije 
služio Kristu tamo gdje se o njemu neprestano razmišlja, samo njemu i nikome 
više, ali je u isto vrijeme svjestan da Krist želi da ostane u svijetu i da mu u njemu 
savršenije služi. 14 U to vrijeme pomišlja na osnutak »bratovštine katoličkih laika« 
koji bi se posvetili Bogu i sve svoje sile srca i uma uložili u izgradnju unutarnjeg i 
vanjsko-socijalnog kraljevstva Isusa Krista, tako da Krist zavlada u dušama poje¬ 
dinih ljudi, u našim obiteljima, u cijelom društvenom životu, u svim njegovim po¬ 
jedinostima. U duhu Katoličke akcije htio je sve obnoviti u Kristu, a zato je, po 
njegovu mišljenju, bilo potrebno stvoriti velike ljude, a oni se rađaju iz dubokog i 
intenzivnog religioznog života. 15 Jednu od takvih osoba pronaći će u Marici Stan¬ 
ković. 

2 . Merz u životu Marice Stanković 

Ivan Merz ulazi u život Marice Stanković svojim aktivnim i kontemplativnim 
životom. Prvi put javlja se kao bečki student svojim zapaženim predavanjem o ka¬ 
toličkoj internacionalnoj đačkoj uniji na orlovskom skupu katoličkih đaka u Ma¬ 
riboru 1920. godine. Taj budući »skretničar katoličkog gibanja u Hrvatskoj« osta¬ 
vio je silan dojam na mladu maturanticu kad veli: »Jače od likova sviju prelata, 
vođa, govornika, usjeklo mi se u dušu jedno blago, mirno lice mladog čovjeka koji 
je pred dvoranom, dupkom punom đaštva, držao predavanje o katoličkoj đačkoj 
međunarodnoj zajednici.« 16 Marica je tu tek saznala za ime tog mladog govornika 
koje se neće nikad izbrisati iz njezina sjećanja. 

Drugi put Merz izranja pred Maricom u svojoj kontemplativnoj pojavi na misi 
u Bazilici Srca Isusova 1923. godine. Došavši u ljetnim praznicima te godine u isu¬ 
sovačku crkvu u Palmotićevoj, primijetila je pred oltarom sv. Alojzija mladića s 
misalom u ruci kako pobožno prati sv. misu i »kad je pozvonilo na sv. pričest, po¬ 
šao je k oltaru tako sabran kako se to rijetko vidi kod mladih ljudi« i zaključila je: 
»To mora biti Merz, jest to je Merz.« 17 


12 D. KNIEWALD, Dr. Ivan Merz — život i djelovanje, Zagreb 1932, 130. 

13 Isto, 131. 

14 Vidi I. MERZ, Put k Suncu, Zagreb 11978, 41. 

15 usp. I. MERZ, Novo doba, Luč 9-10, 1919,214. 

16 M. STANKOVIĆ, Mladost vedrine, Zagreb 1944, 10; Vidi B. DUDA/S. TAMHINA (prir.), Su¬ 
radnici u ostvarenju Kraljevstva Kristova. Ivan Merz i Marica Stanković, KS, Zagreb 2003,44. 

17 M. STANKOVIĆ, Merz — Božji čovjek svagdašnjice, u: Život XIX (1938), 283-293, ovdje 284. 

Ta dva susreta iz daljine svojevrsni su preludiji za sve kasnije osobne susrete 
između Merza i Marice. Jedan od njih koji će ostaviti neizbrisive tragove u njezinu 
životu i djelu jest njihovo zajedničko jesensko hodočašće s hrvatskim orlicama u 
Rim 1926. godine. Tom zgodom, dok su se orliće popodne odmarale, Merz je po¬ 
veo Maricu i njezinu prijateljicu Viku Švigir u zgradu »Družbe sv. Pavla« i upoz¬ 
nao ih s redovnicama u svijetu, s »Djelom kardinala Ferrarija«, te im povjerio da 
se bavi mišlju da osnuje takvo što u Hrvatskoj. To je prvi Maričin susret s jednom 
takvom idejom. Još nije ni slutila da će ona biti ta koja će je dvanaest godina ka¬ 
snije ostvariti. U »Povijesti Ustanove Suradnica Krista Kralja«, koju započinje pi¬ 
sati u Duhovskoj osmini 1953., u 25. obljetnici Merčeve smrti, priznaje da bez nje¬ 
ga ne bi bilo zajednice: »Ne, ja sama ne bih nikada nadošla na to. U mojoj duši ne 
bi se nikad zamisao Zajednice samoniklo javila. Trebala je jedna jača duša. Sveta 
duša. U njoj je ta zamisao rođena i iz nje je ona tiho, nečujno, po njegovim suge¬ 
stijama i njegovim molitvama prešla u moju.« 18 Merz je svojom riječju i primjerom 
života pripravljao Maricu za to velebno djelo sve do svoje smrti. Svaki susret s njim 
doživljavala je kao duhovnu obnovu, korak bliže Bogu. Upućivao ju je u dublji 
molitveni život, savjetovao da se sustavno bavi proučavanjem filozofsko-teoloških 
pitanja i da se po zavjetu čistoće sasvim posveti Bogu, što je ona na Veliki petak 
1927. i učinila, a nije joj bilo ni teško jer je uvijek »željela u svom životu realizirati 
nešto lijepo, veliko, sasvim se predati jednoj ideji, žrtvovati se za nju, predati joj 
se sasvim. A koja bi to ideja mogla biti, kad je u meni od rane mladosti sve bilo 
usmjereno prema Bogu, prema evanđeoskoj nauci, prema Crkvi, prema vrhuna¬ 
ravnim vrednotama, prema izgradnji Hrvatske po Srcu Božjem.« 19 

Marica je shvatila svoj zavjet čistoće kao apostolat i poziv na duhovno majčin¬ 
stvo iz kojeg će se deset godina nakon Merčeve smrti 1938. god. roditi u njegovu 
rodnom gradu u Banjoj Luci za vrijeme duhovnih vježbi pod vodstvom o. Pogla- 
jena »Zajednica Suradnica Krista Kralja«. 20 Godinu dana kasnije u svom članku 
»Žene u službi Krista Kralja« piše: »Merzevu zamisao o svjetovnom redu provele 
smo u djelo. Stvorena je zajednica onih, koje će potpuno služiti Kristu Kralju po 
Katoličkoj akciji, po katoličkom preporodnom radu u dušama, po katoličkoj soci¬ 
jalnoj obnovi društva. Ima li veće milosti od ove? Da li nas je mogao Krist Kralj 
više odlikovati? Da li nam je mogao povjeriti uzvišeniju zadaću? Da, naš svjetovni 
red, sav posvećen Katoličkoj akciji, tu je. Nikao je u Merzevoj svetoj duši, a rođen 
je preko molitava i žrtava, suza i poteškoća u križarskim redovima. Sav posvećen 
Kristu Kralju našemu. Sav u službi Katoličke akcije. Sav u gorljivosti za spas duše. 
Savu ozbiljnom nastojanju oko izgradnje svetosti svojih članica i preko njih stotina 
i tisuća mladih djevojačkih srdaca. Sav u blizini Merzeve mirisne duše — njezinih 
bijelih euharistijskih visina i njezine ganutljive ljubavi prema hijerarhiji. Sav Božji, 
sav Kristov, sav za druge, za duše, za utjelovljenje Krista u dušama mnogih. To je 

18 M. STANKOVIĆ, Povijest Ustanove Suradnica Krista Kralja, Zagreb 1953, 8. 

19 Povijest Ustanove, 9. 

20 Povijest Ustanove, 14. 

najveći dar Krista Kralja u ova teška vremena. Stavljen je u slabašne ruke, ali u 
srca koja mnogo ljube Kista u Ocu i Duhu i u neumrlim dušama.« 21 

Taj ushit Maričine duše zbog radosti što se je rodilo novo čedo u krilu Kato¬ 
ličke crkve u Hrvata potječe iz prvog razdoblja života Zajednice, koje Marica oz¬ 
načava kao vrijeme pripremanja, traženja putova, metoda i ljudi od 1938. do 1941. 
godine. 22 

U drugom razdoblju, u »razdoblju osnivanja«, Marica će kroz punih deset go¬ 
dina od 1942. do 1952. učiti daje prava radost u sudjelovanju u patnjama Kristo¬ 
vim i da život i rad Zajednice ne ovisi o povijesnom koloritu. 23 Utemeljitelji su 
često izviđači budućnosti. Marica već na početku tog razdoblja, na blagdan Krista 
Kralja 1942. govori o teškoći vremena i predviđa da se može dogoditi da djelova¬ 
nje Katoličke akcije bude onemogućeno i svaki organizirani katolički rad zabra¬ 
njen. Ako se to i dogodi, »suradnica zna — veli ona — što joj je činiti i gdje joj je 
mjesto. I u tim momentima ona će naći put do duša, unositi u njih božanski život, 
rađati u njima samoga Krista. Jer i u tim vremenima, suradnica će se moći spustiti 
do nevinog djeteta i djevojke, da je očuva od zla; do nesretne djevojke, koja se 
izgubila u vrtlogu života; do ožalošćene majke, da joj pruži utjehu; do bolesnih, da 
im olakša boli; do nemoćnih, da ih ojača; do ranjenih i umirućih, da ih spremi na 
posljednji put... Zajednica mora biti elastična, prilagodljiva potrebama vreme¬ 
na.« 24 

Stvarajući na Vrhovcu godinu dana kasnije »nova pravila«, odnosno »materijal 
za pravila«, koja se poprilično razlikuju od onih banjalučkih iz 1938., Marica u 
jedanaestom, završnom poglavlju pod naslovom »Vizija budućnosti« zahtijeva da 
Zajednica u skladu s odredbama Crkve bude uvijek spremna na prihvaćanje novih 
oblika života i djelovanja: »Sveta Crkva neka dade Zajednici onaj oblik, koji je za 
izvjesno vrijeme najprikladniji. Suradnica Krista Kralja je naučila da ništa nije nje¬ 
zino, pa ni Zajednica, kojoj pripada, niti pravila po kojima živi. Ona Zajednicu 
voli, ali nije na nju i na njezin sadašnji oblik prilijepljena. Ona se savija oko jednog 
stabla, a to je Krist.« 25 Marica želi sa svojom Zajednicom krenuti u budućnost 
samo s Isusom Kristom, uvjerena da će kršćanstvo zavladati ljudskim dušama i 
oblikovati lice zemlje samo onda »kad Isus Krist, Sin Božji, ne bude samo histo¬ 
rijsko lice, daleka vizija prošlosti, već kad će ga nevjernici ugledati u dušama vjer¬ 
nika, kad će se bezbošci sukobiti s Njim u srcima onih, koji vjeruju«. 26 

Spremajući Zajednicu za nova vremena i nove načine svjedočenja, Marica se 
u brojnim svojim konferencijama u burnim ratnim godinama od 1943. do 1945. 
posvećuje unutarnjoj izgradnji svojih suradnica budeći u njima čežnju za osobnom 

21 M. STANKOVIĆ, Žene u službi Krista Kralja, u: Za vjeru i dom, 1939, br. 8-9, cit. B. DUDA/S. 

TAMHINA, Suradnici, 114-115. 

22 Povijest Ustanove, 23. 79. 

23 Vidi M. STANKOVIĆ, Sudionici muke Kristove, KS, Zagreb 2002., 109 si.; Povijest Ustanove, 74 

24 Povijest Ustanove, 31. 

25 M. STANKOVIĆ, Nacrt pravila iz 1943, XI, 49 si.; Usp. B. DUDA/S. TAMHINA, Suradnici, 122. 

26 Povijest Ustanove, 53 si. 

svetošću. Suradnica »kojoj to nije prvi životni cilj, neka se odmakne od Zajednice. 
I koja se svaki dan za svoju ličnu svetost ne bori, badava je u Zajednici. I koja ne 
pomaže druge u Zajednici, da idu putem svetosti, ta ruši iznutra Zajednicu.« 27 
Svetost koju Marica zahtijeva od svoje Zajednice je specifična svetost; ostvaruje 
se u svijetu, u vrtlogu života. O njoj govori neposredno nakon rata 14. travnja 1945. 
godine: »Svetac se ne mora redovitim načinom života izdvajati iz svoje okoline i 
svoga doba... Oni mogu živjeti u vrevi života, u buci svijeta, odjeveni suvremeno, 
oni se mogu služiti svim tekovinama suvremene kulture, ali opet iznutra sabrani, 
neprivezani na bilo što, sasvim slobodni prema zemaljskim dobrima...« 28 

Te kobne 1945. godine, za koju Marica reče daje bila »strašna i teška u svakom 
pogledu«, održala je svojim suradnicama niz konferencija o duhovnom životu, ka¬ 
ko bi ih naučile spajati kontemplaciju i akciju — kao daje znala da će im to najviše 
trebati za samaritansko djelovanje do 1947. i patnje u zatvorima i samicama do 
1952. godine. 29 

S pravom se može reći da su to bile najteže, a u isto vrijeme najplodnije i najz¬ 
načajnije godine u povijesti Ustanove Suradnica Krista Kralja. Gotovo »sav kato¬ 
lički laički aktivitet, koji je još mogao postojati« bio je u njihovim rukama«. 30 Una¬ 
toč strahu, nesigurnosti i opasnosti koja je prijetila, suradnice su se brinule za za¬ 
robljenike, osuđenike, logoraše i logorašice u Pisanici, Gradiški i Požegi. O neu¬ 
strašivom zalaganju svojih suradnica 1945. i 1946. godine Marica piše: »Istina je, 
da su moje suradnice mnogo, požrtvovno, herojski radile onda, kad u Hrvatskoj 
nije nitko radio, kad je sve pozaspalo, kad su se svi bojali. Moja četa bila je toliko 
dinamička, živa, aktivna, daje svima mogla služiti za uzor.« 31 

U to vrijeme Marica proživljava osobnu krizu. Muči je tjeskobna misao je li ona 
pozvana da vodi Ustanovu ili ne, je Ii Bog to od nje traži ili ne, mora li ona po 
savjesti izvesti tu stvar ili ne. Neki su joj ljudi govorili da nema s kime početi, neki 
svećenici s kojima je najviše surađivala, don Ante Radić, dr. Franjo Šeper i o. Duj- 
mović, uvjeravali su je da su njezine sumnje neopravdane. Najviše ju je mučila šut¬ 
nja njezina ispovjednika o. Ivana Kozelja koji na sve njezine molbe nije htio reći 
svoje mišljenje. 


27 Povijest Ustanove, 32 si. Vidi 124: Marica će se deset godina kasnije na blagdan Krista Kralja 30. 
listopada 1955. ponovno vratiti na tu temu i prikazati u čemu se sastoji novi tip svetosti i poslanje 
njezinih suradnica: »Suradništvo traži svetost, a isključuje polovičnost. Suradništvo traži jakost, a 
isključuje prosječnost. Suradništvo traži konstruktivnost, a ne bezličnost i bezkrvnost. Suradništvo 
je oganj s neba, a ne destruktivnost, kritikanstvo i dezerstvo. Suradništvo je dinamičnost, a ne vje¬ 
čna migrena i apatija. Punim pravom možemo govoriti o tipu svetosti, koji treba da se u zajednici 
razvija. Tip... koji prolazi kroz zla i grubosti ovoga vremena, kroz slom današnje civilizacije i kul¬ 
ture, koji se bori s materijom, kojom žele pokopati Boga i s atmosferom mašina, koja treba da po¬ 
kopa i čovjeka, koji je razapet nervnom ustalasanošću sadašnjice. Taj tip današnjeg čovjeka, sveca 
sadašnjice, prolazi kroz sve to s velikom vjerom, ali i velikom ljubavlju, kojom se jedino može osvo¬ 
jiti nebo i svijet... Sekularne institute je Crkva odobrila kao klijalište svetosti i školu svetosti.« 

28 Povijest Ustanove, 40. 

29 Povijest Ustanove, 40.45. 

30 Povijest Ustanove, 46. 

31 Povijest Ustanove, 48. 

»Od vremena do vremena ta me je stvar tako gušila da mi se činilo kao da ne¬ 
mam zraka za disanje. I činilo mi se, da moram iz toga kaosa. Iz te magle. Iz neizv¬ 
jesnosti. Moram, pa makar kako. Jecala sam pred Gospom, plakala, ridala, molila, 
ali sve badava. Nigdje ni zrake svjetla! Nebo je zanijemilo! Što da radim? Što da 
radim? Na momente sam očajavala i molila Gospodina, da mi progovori bilo po 
kome i bilo kako. Ali On je šutio. Nitko nije dolazio i nitko nije ništa rekao. U 
drugim stvarima primila sam dosta rasvjetijenja i živila sam doista u nekoj intimnoj 
blizini Gospodinovoj. Ali u ovoj točki — ništa. Nikakva rasvjetijenja, bez Gospo¬ 
dinova Lica, bez sjaja Njegove prisutnosti.« 32 Strašno mora biti u životu jednog 
čovjeka kad poželi smrt. Poput biblijskih proroka Marica moli ridajući i zaklinjući 
da umre ili da je zatvore u logor samo da se riješi te neizvjesnosti. Nije trebalo 
dugo moliti. Izgleda daju je Gospodin brzo uslišao, progovorit će joj na svoj način, 
po križu. 

U rujnu 1946. uhićen je zagrebački nadbiskup dr. Alojzije Stepinac. Na udaru 
su sada među prvima bile Suradnice. Na blagdan Bezgrješnog začeća 8. prosinca 
otkazan im je, po nalogu Udbe, stan u Palmotićevoj ulici br. 3. »To je bio prvi 
navještaj bure«, piše Marica i nastavlja: »Tolike smo nahranili, zaštitili, pomogli, 
a sad ćemo sami biti gladni, progonjeni, bez zaštite. To će uostalom biti konac 
svega i razlaz svega. Ne, nebo ne će Zajednicu; sad mije to bilo sasvim jasno.« 33 
To je prvi put da Marica ozbiljno pomišlja daje došao kraj njezinoj Zajednici i da 
je Gospodin neće. Nakon uhićenja nadbiskupa Stepinca zavladao je opći strah u 
Zagrebu i katoličkoj javnosti. Marica govori o »općoj tjeskobi« koja je zahvatila 
sve, pa i njezinu Zajednicu. »To je tjeskoba pred rasulom. To je kušnja kidanja i 
rastajanja. To je neizvjesnost sutrašnjice. To je križ beskućništva. Jer sve je stav¬ 
ljeno u pitanje u toj kući. Sve, baš sve. I dosadašnji način života. I materijalni uslo- 
vi. I međusobne veze. I odgojni momenat. I rad s omladinom. I karitativno dje¬ 
lovanje. Ma nijedna točka nije ostala pošteđena. Nijedno uporište sigurno. Nijed¬ 
na perspektiva svijetla. Nijedan nacrt stalan. Nijedno rješenje bar nekako utješ- 
ljivo« — piše u posljednjoj konferenciji koju je održala u prosincu 1946., treće ad- 
ventske nedjelje zvane »Gaudete« 34 , i u duhu liturgije te »nedjelje radosti« gleda 
na sve te kušnje kao »na jedno veliko čišćenje i svake pojedine i čitavog djela. Čiš¬ 
ćenje, kojim će Gospodin svoje očistiti od svake privezanosti, svake prilijepljeno- 
sti, svakog konfora, pa i onoga, koji je naoko potreban.« 35 

S tjeskobom i nadom ušle su u 1947. godinu. Već na početku te godine počelo 
se događati ono čega su se bojale i na što su se spremale. Uslijedila su uhićenja od 
početka siječnja do početka rujna jedne za drugom; u siječnju Nevenke Šarin i 
Barice Gregurić, u veljači Ivanke Dokoupil, u ožujku Emilije Hlavaček, u travnju 
Danice Pirija i buduće članice Slavice Tuškan. O teškoj situaciji svoje Zajednice, 


32 Povijest Ustanove, 47-50. 

33 Povijest Ustanove, 54. 

34 Marica zabunom govori o nedjelji »Laetare«, to je treća korizmena nedjelja. 

35 Povijest Ustanove, 55 si. 

nakon stoje njih pet već uhićeno, Marica razmišlja u jednoj jedinoj sačuvanoj kon¬ 
ferenciji iz te godine, održanoj na blagdan Srca Isusova i tješi se mišlju: »Možda 
upravo i po našim mukama Gospodin izgrađuje novu Hrvatsku... A tko zna, da li 
na našim patnjama, na patnjama naših ljudi i patnjama Crkve u Hrvatskoj ne spre¬ 
ma Gospodin procvat kršćanstva na istoku?... Ilije ovo naše čišćenje sa strane Bo¬ 
žje? Kad već Bog od nas traži križ, veliki križ, bez obzira, kako za koju od nas on 
izgledao, tad neka taj križ bude potpun. Ne pridržavajmo si nikakve nacrte, nikak¬ 
ve planove, ne vežimo se za ovu ili onu budućnost, na ovu ili onu okolnost. Predaj¬ 
mo se Bogu po križu potpuno. Neka mu On bira sadržaj i oblik... Potpišimo Go¬ 
spodinu praznu mjenicu. Neka nas vodi zavezanih očiju, neka nas vodi u mrak i 
neizvjesnost... Neka nam presv. Srce Isusovo izmoli, da razumijemo, kako je to 
divno, kad duša ni izvana, ni iznutra nije ničim više vezana, kad doista postaje lop¬ 
ta u rukama Božjim... Neka nas presv. Srce vodi kuda hoće i kamo hoće.« 3< ^ 
Marica sluti da će uskoro doći i njezin čas uhićenja. Odlazi na osmodnevne 
duhovne vježbe u Brezovicu da se u tišini i molitvi pripravi za svoju Kalvariju. Vra¬ 
ća se 28. kolovoza s predanjem u Božje ruke: »Pa ako je preostatak moga života u 
trpljenju za svoje grijehe, u žrtvovanju za duše, za Hrvatsku, evo me!« 37 Kako je 
bila uvjerena »da će Zajednice sasvim nestati, da su to zadnji njezini trzaji, da sje¬ 
me Merzove baštine, koje je već niklo i razvilo svoje grane, ne želi Gospodin da 
sazrije«, spaljuje sve svoje fotografije iz prvih dana Zajednice i poput brižne majke 
piše pismo svojem ispovjedniku o. Kozelju i moli ga da se pobrine za njezine »si¬ 
rotice«, da svaka od njih bez veće štete za svoju dušu riješi svoju životnu zadaću. 38 
To je već drugi put da Marica misli da je došao kraj njezinoj Zajednici i da nije u 
Božjem planu. 

U sumrak 1. rujna 1947. Marica je uhićena, a 24. i 25. siječnja 1948. s devetero 
optuženih — među kojima su uz don Antu Radića bile i četiri njezine suradnice 
Nevenka, Emilija, Danica i Slavica — izvedena pred sud. Nakon izrečene presude 
od 5 godina robije njoj i don Anti, 3 godine Nevenki, po godinu dana Emiliji, Da¬ 
nici, Slavici i ostalima, Marica povede, na začuđenje jednih i divljenje drugih u 
dvorani, himnu »Christus vincit, Christus regnat, Christus imperat«. 39 Presuda ni¬ 
je pokolebala njezine Suradnice, naprotiv, učvrstila je njihovo zajedništvo. Vid¬ 
jevši to, Marica 1. travnja 1948. godine, odlazeći na izdržavanje kazne u Kazneno- 
popravni dom za žene u Slavonsku Požegu, povjerava Zajednicu Ivanki Dokoupil 
»da je čuva, da je vodi« dok se ona ne vrati, i ako se ne vrati, do Božje volje, a ona 
će kroz 5 godina moliti i trpjeti, uvjerena »da ništa jedno djelo tako ne izgrađuje 
kao patnja. I ništa nije Ocu tako milo, kao Sinovljev križ u ruci vjernika«. 40 Ivanka 

36 Povijest Ustanove, 61 si. 

37 Povijest Ustanove, 63. 

38 Povijest Ustanove, 64. Vidi str. 54; 60. 

39 Vidi Povijest Ustanove, 69. 

40 Vidi Povijest Ustanove, 74.0 Maričinim patnjama u Kazneno-popravnom domu u Požegi, o »no¬ 
vovjekovnom martirologiju Crkve«, vidi u: M. STANKOVIĆ, Godine teške i bolne, KS, Zagreb 
2002 . 

je kroz pet godina uz pomoć o. Kozelja čuvala i očuvala »Merzovu baštinu«, a Ma¬ 
rica je trpjela i molila Gospodina neka uzme njezinu žrtvu za njezine osobne gri¬ 
jehe, za grijehe Hrvatske i za Zajednicu. 41 Kroz tih pet godina Zajednica se po¬ 
većavala, dobila iz Rima od Kongregacije za redovnike odobrenje za kanonsko 
osnivanje, Marica se patnjama pročišćavala i posvećivala, a o. Kozelj je poput do¬ 
brog pastira bdio nad Zajednicom i svakom pojedinom osobom u njoj, uvjeren 
napokon »da je to djelo Božje, kad je nakon toliko kušnja i križeva ipak ostalo«. 42 

Izdržavši kaznu do zadnjeg dana, Marica napušta logor 1. rujna 1952. godine i 
vraća se s neizlječivim strahom od Udbe i narušena zdravlja u Zagreb u svoju Za¬ 
jednicu. Mislila je da je »s logorom platila sav svoj dug Bogu, a ostali život bit će 
mir, tišina, radost, ljubav« 43 Međutim izlaskom iz logora nije prestao njezin križ, 
pojavio se u drugom obliku i činio joj se još teži, »bar za srce«, od onoga koji je 
nosila pet godina jer je dolazio od onih koji su joj bili najdraži. 44 Marica proživ¬ 
ljava duboku krizu. Događa se u njezinu životu ono što je često pratilo utemeljite¬ 
lje redova — nailazi na zatvorenost, nepovjerenje, nerazumijevanje, neprihvaća¬ 
nje, hladnoću, kritiku, podsmijeh i otpor u svojoj Zajednici. 45 Strašno je zbog toga 
patila. U početku je znala reagirati nesavršeno, ljudski, zbog čega se je s tugom i 
bolju u srcu kajala. Bilo je dana kad joj seje stanje činilo neizdrživim i kad je htjela 
pobjeći, ali je to kratko trajalo. »Dragi me je Bog doista osudio da budem sama, 
da se na nikoga ne mogu pravo osloniti i da zapravo s nikim ne mogu ništa dijeliti 
potpuno« — piše Marica. U početku nije nailazila na razumijevanje i potpore ni 
u svome ispovjedniku o. Kozelju, kojeg je smatrala »svetim čovjekom« i koji je 
kroz vrijeme njezina logorovanja »Zajednicu upravo grijao na svome srcu«, a na¬ 
kon njezina dolaska »ušao opet nekud u se i povukao se«, tako da se u svome radu 
nije mogla pravo na njega osloniti 46 U jednom razgovoru rekao joj je: »Tek kad 
sebi umrete, kad se dadete sasvim pregaziti, tek onda bit će nešto od Zajednice.« 47 
Malo pomalo raslo je u njoj shvaćanje misterija križa i svijest da Zajednica neće 
uspjeti ako je ona osobno ne otkupljuje svojim bolima i suzama, molitvama i pat¬ 
njama, i to ne samo Ustanovu kao takvu već i svaku pojedinu u Zajednici 48 Ma¬ 
rica uviđa sve više i više da su ljudi, pa i njezini najdraži »samo dlijeto u rukama 
Božjim«, kojim je On strugao s nje sve što ne valja, što je u njoj bilo još neuredno, 
mlako, naravno i da tako lišena svega i svakoga sama ide za Isusom i pristupi djelu 
koje je konačno trebalo ostvariti 49 

41 Vidi Povijest Ustanove, 74-78. 

42 Povijest Ustanove, 77.110 si. 

43 Povijest Ustanove, 91. 

44 Vidi Povijest Ustanove, 84.106. 

45 Vidi o tome Povijest Ustanove, 77 si., 82 si., 89 si. 

46 Povijest Ustanove, 111. 

47 Povijest Ustanove, 120. 

48 Vidi o tome Povijest Ustanove, 91. 

49 Povijest Ustanove, 84. Vidi 90.105.110. si. 112 si. 

Unatoč tim unutarnjim patnjama kroz koje je prolazila, napose 1953. godine, 
Marica je pristupila svim silama odgajanju podmlatka, kojeg je bivalo sve više, pi¬ 
sanju Povijesti Ustanove i prilagođivanju Pravila iz 1943. godine najnovijim papin¬ 
skim smjernicama o sekularnim institutima iz apostolske konstitucije »Provida 
Mater Ecclesia« (1947.) i Papina pisma »Primo feliciter« (1948.). To je treće raz¬ 
doblje u povijesti Ustanove Suradnica Krista kralja koje Marica naziva »razdob¬ 
ljem formiranja Zajednice«. 50 S prilagođivanjem Pravila započela je na čistu sri¬ 
jedu 1953. godine i završivši za par mjeseci, poslala ih na uvid o. Kozelju i dr. Šepe- 
ru te, uzevši u obzir neke njihove primjedbe i sugestije, dostavila preko dr. Sepera 
30. rujna mons. Franji Salisu Seewisu, ordinariju »Sede impedita« na potvrdu. Pri¬ 
je toga je pismeno zamolila Kardinala Stepinca za potporu, koji je pak naredio 
Salisu Seewisu da ih što prije potvrdi, što se je i dogodilo na blagdan sv. Luke 18. 
listopada 1953. godine. »To je rođendan Zajednice«, piše Marica sva oduševljena 
i nastavlja: »Ali pokoljenja neka zapamte 18. X. 1953. kao veliki, najveći dan Usta¬ 
nove, kad je ona konačno uređena, od Crkve blagoslovljena, kad su njezina Pravila 
po Crkvi potpisana, kad su postala naš životni put, naš put k Bogu, spasenju! Ot¬ 
vorena je nova stranica u povijesti Crkve u Hrvatskoj: novi način Bogu posvećenog 
života, novi put do savršenstva i svetosti. Sigurno je, da se je i nebo veselilo u taj 
dan. I Gospa! I pokrovitelj Crkve sv. Josip! i anđeli naši! i brat Ivan! I svi oni naši 
koji su svojim duhovnim bogatstvom pridonijeli ustanovljenju naše Zajednice, ta 
zar ne sačinjavamo svi communio sanctorum. O, doista veliki dane! I sveti dane! 
Nezaboravni dane! Neka ga štuju pokoljenja i neka ga časte svake godine!« 51 

I tako je zamisao Zajednice, začeta u Merčevoj duši, prenešena tiho u Mari- 
činu dušu 1926. godine u Rimu, dozrijevala »kroz mnogo vremena i mnogo godi¬ 
na, mnogo i mnogo događaja, mnogo i mnogo patnja i križeva, sumnja i nada, 
mnogo poraza i pobjeda, mnogo radosti i suza«, dozrela i na blagdan sv. Luke 18. 
listopada 1953. godine od Crkve prihvaćena. 52 Da bi to »novorođenče« u Crkvi 
Hrvata raslo i razvijalo se, klečeći pred Gospinim kipom u svojoj sobi na blagdan 
Bezgrješnog začeća 8. prosinca 1953., na dan otvorenja Marijine godine, Marica 
posvećuje sebe i njega Bezgrješnoj: »Bezgrješna Djevice Marijo! Na Tvoj veliki 
blagdan u godini, koja je na poseban način proglašena Tvojom godinom, molim 
Te za jednu veliku milost. Tebe, koja si bila prva suradnica Tvoga Božanskog Sina, 
molim ponizno i s pouzdanjem za Ustanovu onih, koje u ovim vremenima žele biti 
suradnicama Njegovim. Pomozi, da se ova Ustanova učvrsti, da bude doista na 
korist sv. Crkve i na dobro hrvatskog naroda; da sve članice njezine svaki dan na¬ 
preduju u savršenstvu i svetosti; da sve budu pravi Kristovi apostoli u svojim do¬ 
movima i u svojoj radnoj sredini, da među njima zavlada prava kršćanska ljubav. 
Ukloni iz naših redova neslogu i razdor, sebičnost i osjetljivost, sitničavost i oho¬ 
lost, ljubomoru i ogovaranje, mrmljanje i neposluh i sve ono, što nagrđuje Tvoju 

50 Povijest Ustanove, 80. 

51 Povijest Ustanove, 86 si. 

52 Povijest Ustanove, 8. 

sliku u dušama suradnica Sina Tvoga. A za ovu milost, koju ponizno molim od 
Tebe, ja na oltar Tvoga Sina i pred Tvoj djevičanski lik polažem čitavu sebe. Dra¬ 
govoljno preuzimam na sebe sve kušnje, sve patnje, sve križeve, koje mi Očeva 
ruka pošalje. Neka strpljivo nošenje mojih dnevnih križeva i poteškoća bude ot¬ 
kupnina i za Ustanovu i za njezine članice. Spremna sam se sasvim uzidati, sasvim 
se pregaziti, sasvim se žrtvovati, pa i sam život svoj Ti nuđam, presveta Djevice, za 
to djelo, za dobar duh u njemu i za svetost njegovih članica. Primi bezgrješna Dje¬ 
vice, ovu moju žrtvu i učini me dostojnom, da je nosim vjerno dokle god Ti hoćeš, 
pa i do smrti svoje — Amen.« 53 

3. Marica Stanković o Ivanu Merzu 

Merz je progovorio Marici, kako smo već vidjeli, prvim svojim susretima iz da¬ 
ljine i blizine, a Marica o Merzu u svojim osvrtima na te susrete. O dojmu koji je 
mladi bečki student svojim govorom na orlovskom skupu u Mariboru 1920. godine 
ostavio na Maricu, mladu maturanticu, saznajemo iz njezine knjige »Mladost ve¬ 
drine« koju piše 24 godine nakon toga. U prvom poglavlju pod naslovom »Neo¬ 
bičan govor« ističe da se u njezinu dušu usjeklo »jedno blago, mimo lice mladog 
čovjeka«, više nego bilo koji drugi lik od nazočnih prelata, vođa i govornika. Diveći 
se dubini njegovih misli o »katoličkom bratstvu i katoličkoj vezi naroda i cijelog 
čovječanstva« i zanosu kojim je govorio, Marica priznaje da tada još nije ni slutila 
da će taj mladi, njoj još do tad nepoznati čovjek, »jednom biti veliki skretničar u 
katoličkom gibanju Hrvatske«. 54 

Za susret na misi u Bazilici Srca Isusova 1923. godine Marica će, deset godina 
nakon njegove smrti, reći da je to za nju bio »prvi i najkarakterističniji susret« s 
njime. 55 

Čitajući s velikim zanimanjem sve što je Merz od 1921. godine počeo objav¬ 
ljivati po raznim katoličkim časopisima, Marica je uočila da se s njim pojavio »novi 
čovjek na našem obzorju..., čovjek kojemu vjera nije bila tradicija već život« 56 U 
njegovim člancima nalazila je ono što se u katoličkom tisku nakon biskupa Mah- 
nića počelo zanemarivati, a to je duhovna izgradnja katoličkih djelatnika, njihov 
molitveni i euharistijski život kao uvjet za plodan rad. Prvenstvo te duhovne di¬ 
menzije pred organizacijskom nedostajala joj je i u njezinu najbližem suradniku 
don Anti Radiću za kojeg veli da je »jedan od najčestitijih ljudi i najpožrtvovnijih 
svećenika« koje je srela u životu. »Alija i sve ostale u Zajednici tražile smo u do¬ 
brom don Anti manje organizatora, a više svećenika, manje katoličkog radnika, a 
više vođu duša, manje spretnog taktičara, a više nositelja utjehe i mira. A don Ante 
to nije znao biti unatoč dobrog i plemenitog svećeničkog srca. Željele smo, da on 


53 Povijest Ustanove, 91 si. 

54 M. STANKOVIĆ, Mladost vedrine, Zagreb 1944, 9-11. 

55 M. STANKOVIĆ, Merz — Božji čovjek svagdašnjice, 284. 

56 M. STANKOVIĆ, Merz — Božji čovjek svagdašnjice, 284. 

u nas unosi mir, sređenost, da u njemu osjetimo prisutnost Božju kao u Ivanu Mer- 
zu. Ali ništa od toga.« 57 

Marica najiscrpnije govori o Merzu povodom obljetnica njegove smrti. Kao 
glavna urednica orličkog mjesečnika »Za vjeru i dom«, u nekrologu od 1. lipnja 
1928., ističe da je Merz bio »izvanredna pojava ne samo u orlovskom pokretu, već 
i među svom katoličkom inteligencijom u Hrvatskoj... Rijetko je naći čovjeka ko¬ 
jemu bi se načela i život tako podudarali kao njemu... Sva javnost katolička znade 
daje dr. Merz bio asket, da je živio kao redovnik, daje bio prava euharistijska duša 
i naročito dijete Milosti... Ali dr. Merz znao je uz najdublji kontemplativni život 
spojiti i vanjski rad, pun žrtve i samoprijegora... S ponosom ističemo i to neka svi 
kasniji naraštaji znadu da je ponajviše zasluga dra Merza što je provedena Kato¬ 
lička akcija u našim krajevima.« 58 

Prigodom desete obljetnice njegove smrti Marica piše 1938. godine opširan 
članak u »Životu« pod naslovom »Merz Božji čovjek svagdašnjice«, u kojem spo¬ 
minje da je kao djevojčica željela u životu vidjeti i susresti jednoga sveca, i da ga 
je kao zrela djevojka vidjela i susrela »u liku katoličkog intelektualca svjetovnjaka, 
u liku čovjeka, koji je bio sasvim suvremen, ali koji je uvijek Boga nosio u duši i iz 
koga je neprestano sjao i govorio Krist«. 59 Marica nastavlja dalje ističući da joj 
»Gospodin po nikome nije tako glasno progovorio kao po Ivanu Merzu. I ničiji 
primjer nije tako snažno djelovao na organiziranu katoličku omladinu u Hrvatskoj 
kao primjer Ivana Merza... Pet godina sunčali smo se u njegovoj blizini, osjećali 
realnu prisutnost Božju u njegovu liku, Kristovu ljubav i Kristov osmjeh u njego¬ 
vom govoru i nastupu. U molitvi i ozbiljnom raspravljanju, u smijehu i šali, u po¬ 
teškoćama i patnjama, u razočaranjima i nerazumijevanju, u zdravlju i bolesti, u 
pripravama na smrt i u samrtnoj borbi. I upravo zato, jer smo ga iz bliza vidjeli, jer 
smo ga dnevno promatrali, možemo posve sigurno reći: bio je velik, bio je svet naš 
Ivan. On, najžarči poklonik euharistijskog Krista, najposlušniji sin Crkve i Papin¬ 
stva, najizgrađeniji pionir Katoličke Akcije, Ivan, naš — moderni — hrvatski sve¬ 
tac.« 60 

Četiri godine kasnije, 7. studenoga 1942. godine, Marica daje na zahtjev o. Vr- 
baneka izjavu o Merčevoj svetosti, koja spada među najdragocjenija svjedočanstva 
o svetačkom liku tog katoličkog laika: »Upoznala sam dr. Ivana Merza nakon što 
se vratio iz Pariza. I pratila sam njegov život i rad sve do njegove smrti. Vidjela 
sam ga gotovo svaki dan. Promatrala sam ga u crkvi i kod vjerskih čina. Pratila sam 
ga kad se počeo zalagati za Katoličku akciju prema smjernicama Pija XI. Gledala 
sam njegovu orijašku borbu da orlovstvo postane središnjom organizacijom hrvat¬ 
ske katoličke mladeži. Išla sam za njim, kao što su išle za njim ogromne skupine 
djevojaka i mladića, koje su htjele da preko orlovstva grade Božju Hrvatsku. I zato 

57 Povijest Ustanove, 37. 

58 M. STANKOVIĆ, + Dr. Ivan Merz, u: Za vjeru i dom 17 (1928), br. 6,151-153, ovdje 151. Vidi: 

B. DUDA/S. TAMHINA, Suradnici, 87-89. 

59 M. STANKOVIĆ, Merz — Božji čovjek svagdašnjice, 283. 

60 M. STANKOVIĆ, Merz — Božji čovjek svagdašnjice, 283 si. 

sam dr. Ivana Merza poznavala ne samo kao prvoborca i ideologa orlovstva, već 
mije bio poznat i njegov svagdanji, najintimniji život. 

Vidjela sam ga u smijehu i šali. Vidjela sam ga u dnevnom saobraćaju s ljudima 
razne dobi i staleža. Vidjela sam ga, kad su teški tereti i brige sagibale njegova 
leđa. Kad nije nalazio razumijevanja i kad je bio sam. Vidjela sam ga u zabrinutosti 
i boli. U situacijama neobično teškim, kad i najčvršća duša stenje i zaplače. Vidjela 
sam ga i za vrijeme njegove bolesti i na samrtničkom krevetu. 

Vidjela sam kroz tolike godine moga javnog rada mnogo požrtvovnih i lijepih 
duša. Ali Ivanova duša natkrilila je sve. On nije svoju dušu uprljao nijednim pro¬ 
pustom, nijednom nedosljednošću, nijednom slabošću. Nikad nije bio neraspolo- 
žen, nikad zlovoljan, nikad nestrpljiv. Nikad nije pokazao malodušnost u poteš¬ 
koćama, klonulost u razočaranjima i neuspjesima. Kroz sve, pa i kroz najteže kuš¬ 
nje, prolazio je s neiskazanom vedrinom i mirom. Dok smo se mi uzrujavali, on je 
molio. Dok smo mi vodili žučljive polemike, on je klečao pred Presvetim. Dok smo 
mi ogorčeno napadali naše protivnike, on nas je svojom blagošću zadivljivao. 

Nikada on nije nikoga napadao, iako je doživio mnogo nepravda. Nikada ni¬ 
koga ogovarao, iako smo mu mi namještali stupice samo da vidimo hoće li se sveti 
Merz prevariti i dometnuti koju na račun bližnjega. Nikad nikoga nije osuđivao, 
iako je načelna njegova borba za čistoću Katoličke akcije bila neobično teška. U 
svakoj duši gledao je Krista, prisutnost svetog Trojstva, i zato se prema svakoj vla¬ 
dao s neobičnim štovanjem. 

U Merčovoj se blizini nije moglo misliti nešto grješno, nisko, pa ni manje vri¬ 
jedno. Sve je to u njegovoj blizini nestalo. On je svojom pojavom svojim govorom, 
svojim, mirom dizao dušu u visine. Kad je razgovarao o najobičnijim nevinim stva¬ 
rima, poslovima, brigama, kad su mu ljudi pričali o najobičnijim svojim doživlja¬ 
jima, potrebama, pa čak i sitnim svađama, ni onda se Merz nije izgubio i onda je 
ostao na visini, uvijek spreman da diže duše k Bogu. Na njemu se osjećala blizina 
Božja. On ju je nosio kudgod je prolazio. Kad smo uz njega bili, mi smo je gotovo 
osjetno osjećali. I zato je trebao samo jedan Merčev pogled, samo jedan susret s 
njim, i najnemirnija duša smirivala se, utješila se. Jest, mi smo i kraj živog Merza 
osjećali da stojimo kraj vođe, učitelja, sveca. A danas, kad je prošlo 15 godina od 
njegove smrti, danas s još većim uvjerenjem tvrdimo da je svetac živio u našim 
redovima. Jer njegov lik kroz 15 godina nije potamnio, već nam je svaki dan bliži, 
jasniji, privlačiviji. 

Upravo ova mutna i krvava vremena traže velikih uzora, velikih duša, koje svo¬ 
jom katoličkom izgrađenošću i dosljednošću, mogu liječiti i blažiti rastrganost, bi¬ 
jedu i bolest suvremenog čovjeka. A Merz je takav nenatkriljiv uzor, takva neo¬ 
bično skladna katolička i svetačka ličnost. 

Spremna sam i pod zakletvom potvrditi daje dr. Ivan Merz posjedovao kršćan¬ 
ske kreposti u herojskom stupnju. I daje nastojanje da se povede proces za beati- 
fikaciju, i opravdano i nužno. Dao Bog, da sa oltara mučeničke Hrvatske zasjaji 
lik našeg Ivana, našeg sveca.« 61 

61 M. STANKOVIĆ, Izjava o svetosti Ivana Merza, cit. prema B. DUDA /S. TAMHINA, Suradnici, 

29-31. 

O petnaestoj obljetnici Merčeve smrti Marica je na svečanoj komemoraciji u 
Hrvatskom narodnom kazalištu 9. svibnja 1943. godine održala izvanredan govor 
o liku dr. Ivana Merza, »o remek-djelu Božje Dobrote«, o uzoru u koji bi se mogli 
ugledati svi slojevi hrvatskog društva: radnički i seljački svijet, srednjoškolska, aka¬ 
demska i ženska mladež, hrvatska inteligencija i takozvani elitni katolici. »Svima, 
baš svima, lik Ivana Merza progovara, šapće, govori. Jer to je lik tako jedinstven, 
tako skladan. U njemu je sve svijetlo, glatko, povezano, bez mračnih sutona, bez 
pojasa magle i leda, bez bridova i oštrica. Jedna velika, skladna, Božja duša! He¬ 
rojska duša! Sveta duša!... Kad bi nas tko pitao — nastavlja Marica — zašto je lik 
Ivana Merza bio tako jedinstven, tako skladan, tako prodoran i jak i 15 godina 
nakon njegove smrti, onda bismo imali samo jedan odgovor: Zato jer je život Ivana 
Merza bio deocentričan, kristocentričan. Za njega je postojao samo jedan gravi¬ 
tacioni centar, a to je Krist Gospodin. Samo jedna svemoćna, neizmjerna, vječna 
poluga — Bog. S te perspektive on je sve promatrao. I život, i razna zbivanja u 
životu, razne probleme života, i patnje i križeve i bol. I svoje križeve i tuđe bolove 
i patnje cijelog čovječanstva. Zato je i bio tako miran, sređen, ustrajan, jak. Ništa 
njega nije moglo pokolebati, ništa smutiti, ništa trajno uznemiriti, jer je cijelo svoje 
biće sasvim ugradio, uzidao u Boga, u Krista Gospodina.« 62 

O dvadeset i petoj obljetnici Merčeve smrti Marica započinje na Duhove 28. 
svibnja 1953. godine pisati »Povijest Ustanove Suradnica Krista Kralja«. »U pred¬ 
večerje jubileja« — piše ona — »pošla sam na njegov grob da sama s njim govorim. 
Suze su kapale na grobni kamen, kad sam se sjetila mojih mladenačkih dana i sve¬ 
ga što imam zahvaliti njemu i njegovoj pomoći.« 63 Prvo čega se Marica sjetila i 
čime nas uvodi u svojevrsnu autobiografiju jest zajedničko hodočašće u Rim 1926. 
godine. Ni o jednom događaju iz svoga i Merčeva života Marica ne govori toliko i 
tako često kao o tome hodočašću. 64 Očito da je to jedan od presudnijih događaja 
u njezinu životu. Merz je tom zgodom ubacio u njezinu dušu zamisao osnutka »ci¬ 
vilnog reda« i iz te zamisli niklo je njezino zvanje i 12 godina kasnije nastalo nje¬ 
zino životno djelo, »Ustanova Suradnica Krista Kralja«. Da nije bilo Merza i nje¬ 
gova utjecaja na njezino životno usmjerenje, da nije bilo njegovih poticaja, napose 
»njegova svetačkog lika i molitava«, ne bi bilo ni Zajednice, tvrdi Marica na više 
mjesta ističući daje osobno »rasla u blizini sveca« i da ju je »odgajao jedan svetac« 
te da je Zajednica izrasla iz njegove duše i da je on njezin idejni osnivač. 65 

62 M. STANKOVIĆ, Ličnost dra Ivana Merza, cit. prema B. DUDA/S. TAMHINA, Suradnici, 98- 
103, ovdje 100. Vidi Povijest Ustanove, 28. 

63 M, STANKOVIĆ, Povijest Ustanove, 9. 

64 Vidi o tome M. STANKOVIĆ, U kući Oca, u: Za vjeru i dom, 1926, br 7.8.9.; Merz — Božji čovjek 
svagdašnjice, 285.; Žene u službi Krista Kralja, u: Zavjeru i dom, 1939, br. 8-9.; Mladost vedrine, 
36-44.; Apostolat u svijetu, u: Za vjeru i dom, 1943, br. 8/9.; Povijest Ustanove, 2-26.; Komentar 
Pravila Suradnica Krista Kralja, 37-44. Vidi B. DUDA/S. TAMHINA, Suradnici, 110. 

65 Povijest Ustanove, 8.16.22.28.64. U ranijim spisima Marica govori o Zajednici kao o »svjetovnom 
redu«, a o suradnicama kao o »svjetovnim redovnicama«, o Merzu kao o osnivaču Zajednice. Vidi 
o tome M. STANKOVIĆ, Nacrt pravila iz 1938,15; Žene u službi Krista Kralja, u: Za vjeru i dom, 
1939, br. 8-9; Apostolat u svijetu, u; Zavjeru i dom, 1943. br. 8/9: »I zato je Zajednica Krista Kralja 

Potkraj svoga života, u godini svoje smrti, godinu dana prije tridesete obljet¬ 
nice Merčeve smrti — 1957. godine — Marica dovršava na bolesničkoj postelji 
»Komentar Pravila Suradnica Krista Kralja« i posvećuje cijelo jedno poglavlje liku 
Ivana Merza. To je najcjelovitiji i najprecizniji prikaz Merza i njegova značenja za 
Maricu i njezinu Zajednicu. Marica započinje taj prikaz pitanjem: »Zašto spomi¬ 
njemo ime toga katoličkog radnika u komentaru naših Konstitucija? Ima li kakve 
veze između njega i suradnica Krista Kralja?« i nastavlja tvrdnjom: »Sigurno da 
ima, ta kako bi ga inače spominjali!... Nešto čudesno je u tome mladom čovjeku, 
daje i nakon toliko godina jednako bliz, jednako suvremen. U njemu se ponavlja 
ono, što je Jacques Maritain napisao jednom o svecima, da preskaču vrijeme i pro¬ 
stor. Oni su uvijek suvremeni, a ta njihova suvremenost izlazi iz lika Kristova u 
njima. Kao što Krist obuhvaća sva vremena i sve prostore, tako ih obuhvaćaju i 
svete duše. 

Zapravo ono najdublje, što nas kod Ivana Merza zadivljuje nije ni njegova ka¬ 
tolička intelektualna snaga, ni požrtvovnost, ni nesebičnost u radu, ni jačina pera 
i govora, ni istančani ’sentire cum Ecclesia’, po kome može i mora biti uzor svake 
suradnice, već njegova vjernost milosti... Čitav njegov nutarnji život od Beča i Pa¬ 
riza do Zagreba i posljednjih njegovih dana bio je neprestani uspon, milosna crta, 
koja se je dnevno dizala i rasla... uvijek naprijed, uvijek vjerno naprijed k Srcu 
Božjem... Upravo ta njegova vjernost milosti učinila ga je jakim, čvrstim, isklesa¬ 
nim kao od čelika ili granita. I upravo taj život milosti u njemu učinio ga je još za 
života tako privlačivim, a iza smrti uzorom do danas... 

Nama je ovdje samo ustvrditi, da je taj uzorni katolički čovjek vezan posebnim 
vezama s našom Ustanovom. Ne samo zato što je on živio u svijetu i predao se 
dušama... Treba znati, daje Merz želio nakon osnutka muškog civilnog reda da se 
osnuje i ženski... Treba znati i to, daje upravo Ivan Merz djelovao na životnu ori¬ 
jentaciju Vaše majke. Još u prvim početnim koracima oko osnutka muškog civil¬ 
nog reda on ju je upoznao s tim životnim pravcem i oduševljavao je za nj. Zato ju 
je g. 1926. prigodom omladinskog hodočašća u Rim, poveo u kuću ’Opere Kardi¬ 
nal Ferrari’, stalno je izvješćivao o radu toga instituta i ostalih u svijetu, samo da 
bi i ona prihvatila taj životni pravac i da bi preko nje došlo do osnutka takvog reda 
na ženskoj strani... To su veze naše Ustanove s Ivanom Merzom. On nije osnivač 
Ustanove, kao što ni Charles de Foucauld nije osnivač 'Male braće i sestara’. Ali 
on je prvi posijao sjeme, iz kojega će jednom niknuti naša Ustanova, kao što je u 
srcu Sahare niknulo sjeme Male braće i Malih sestara. 

A nije ni to slučajno, da su prvi potezi za osnutak Ustanove postavljeni u de¬ 
setgodišnjim Ivanove smrti u Banja Luci, njegovom rodnom gradu. I da se svaki 
važniji datum u našoj prošlosti veže uz njegovo ime. I da se svima, a napose novaki¬ 
njama njegov lik stavlja kao uzor... I da se suradnice neprestano podsjećaju, da 
studiraju njegov život i njegovo djelo; da ga nasljeduju u svom dnevnom životu; da 


Merčevo životno djelo, Merčev životni pian. On joj je i osnivač i zaštitnik.« Nacrt pravila iz 1943, 
5: »Zato je Zajednica suradnica Krista Kralja u potpunom smislu djelo Ivana Merza. On je pravi 
njezin osnivač.« 

čuvaju njegov kult i prenose ga na slijedeće generacije u Ustanovi; da mole za 
njegovu beatifikaciju. U temelje naše Ustanove ukopan je mladić sveta života. U 
temelje naše Ustanove ukopan je apostol hrvatske mladeži i korektor katoličke 
misli u Hrvatskoj... Kolika garancija za uspjeh! Koliki poticaj za ozbiljan rad! Kako 
jaki poziv na duboki nutarnji život! Na svetost! Na rad za duše! U temelje naše 
Ustanove ukopan je mladić sveta života. Apostol katoličke misli! Naš dragi brat 
dr. Ivan Merz.« 66 

Marica je u svojoj »Izjavi o svetosti Ivana Merza« 1942. godine izrazila žarku 
želju da »s oltara mučeničke Hrvatske zasjaji lik našega Ivana, našega sveca« i ta 
se je želja 22. lipnja 2003. ostvarila kad ga je papa Ivan Pavao II. proglasio bla¬ 
ženim u njegovoj rodnoj Banjoj Luci. Možda će doći jednom i dan kad će Crkva 
uzdignuti veliku ženu Maricu Stanković na čast oltara. 


IVAN MERZ IN THE THOUGHTAND WORKS OF MARICA 
STANKOVIĆ 

Marko MATIĆ 
Summary 

On June 22, 2003, Pope John Paul II beatified thefirst Croatian layperson, Ivan 
Merz, in his birthplace of Banja Luka. In the latteryears ofhis life Ivan, a prominent 
Catholic layman, considered the possiblity of founding a secular order in Croatia 
which would give laypersons the opportunity to intensify their apostolate to stiive for 
evangelical peifection while livingin the world. These ofhis thoughts resoundedrin the 
life of Marica Stanković who, ten years after the death of Merz in 1938, decided to 
found such a community for women in Banja Luka and to call it »Co-workers of 
Christ the King«. The author ofthis article demonstrates how this čame about. In the 
first part ofthe article, wefind a short account oflvan Men’s life; in the secondpart, 
a portrayal oflvan Merz’s thought in the works of Marica Stanković, andfinally, Ma¬ 
rica Stanković ’s thoughts on Ivan Merz. 

66 Komentar Pravila Suradnica Krista Kralja, 37-44. 

